CELEX: 32020R2013
Language: lt
Date: 2020-08-21 00:00:00
Title: Komisijos deleguotasis reglamentas (ES) 2020/2013 2020 m. rugpjūčio 21 d. kuriuo dėl tam tikrai demersinių ir pelaginių žuvų žvejybai Šiaurės jūroje ir pietvakarių vandenyse skirtų techninių priemonių iš dalies keičiamas Europos Parlamento ir Tarybos reglamentas (ES) 2019/1241

2020 12 10   
               
               
                  LT
               
               
                  Europos Sąjungos oficialusis leidinys
               
               
                  L 415/3
               
            
         KOMISIJOS DELEGUOTASIS REGLAMENTAS (ES) 2020/2013
         2020 m. rugpjūčio 21 d.
         kuriuo dėl tam tikrai demersinių ir pelaginių žuvų žvejybai Šiaurės jūroje ir pietvakarių vandenyse skirtų techninių priemonių iš dalies keičiamas Europos Parlamento ir Tarybos reglamentas (ES) 2019/1241
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. birželio 20 d. Europos Parlamento ir Tarybos reglamentą (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones, kuriuo iš dalies keičiami Tarybos reglamentai (EB) Nr. 1967/2006, (EB) Nr. 1224/2009 ir Europos Parlamento ir Tarybos reglamentai (ES) Nr. 1380/2013, (ES) 2016/1139, (ES) 2018/973, (ES) 2019/472 ir (ES) 2019/1022 ir panaikinami Tarybos reglamentai (EB) Nr. 894/97, (EB) Nr. 850/98, (EB) Nr. 2549/2000, (EB) Nr. 254/2002, (EB) Nr. 812/2004 bei (EB) Nr. 2187/2005 (1), ypač į jo 2 straipsnio 2 dalį, 10 straipsnio 4 dalį ir 15 straipsnio 2 dalį,
         kadangi:
         
                     (1)
                  
                  
                     2019 m. rugpjūčio 14 d. įsigaliojo naujas Reglamentas (ES) 2019/1241 dėl žuvininkystės išteklių išsaugojimo ir jūrų ekosistemų apsaugos taikant technines priemones. Jo I priede pateiktas draudžiamų žvejoti rūšių sąrašas ir V priede išdėstytos konkrečios nuostatos dėl techninių priemonių, regioniniu lygmeniu nustatytų Šiaurės jūrai, o VII priede – pietvakarių vandenims;
                  
               
                     (2)
                  
                  
                     Reglamento (ES) 2019/1241 2 straipsnio 2 dalimi Komisijai suteikiami įgaliojimai pagal 15 ir 29 straipsnius priimti deleguotuosius aktus, kuriais iš dalies keičiamas tas reglamentas, nustatant, kad atitinkamos 13 straipsnio arba V–X priedų A arba C dalių nuostatos taip pat taikomos mėgėjų žvejybai;
                  
               
                     (3)
                  
                  
                     Reglamento (ES) 2019/1241 10 straipsnio 4 dalimi Komisijai suteikiami įgaliojimai pagal 29 straipsnį priimti deleguotuosius aktus, kuriais iš dalies keičiamas I priede pateiktas draudžiamų žvejoti rūšių sąrašas;
                  
               
                     (4)
                  
                  
                     Reglamento (ES) 2019/1241 15 straipsnio 2 dalimi Komisijai suteikiami įgaliojimai pagal to reglamento 29 straipsnį ir Europos Parlamento ir Tarybos reglamento (ES) Nr. 1380/2013 (2) 18 straipsnį priimti deleguotuosius aktus, kuriais iš dalies keičiamos, papildomos ar panaikinamos Reglamento (ES) 2019/1241 prieduose nustatytos techninės priemonės arba leidžiama nuo jų nukrypti, be kita ko, įgyvendinant įpareigojimą iškrauti laimikį;
                  
               
                     (5)
                  
                  
                     I priede pateikiamas draudžiamų žvejoti rūšių sąrašas. Reglamento (ES) 2019/1241 V ir VII prieduose nustatytos atitinkamai Šiaurės jūrai ir pietvakarių vandenims skirtos konkrečios techninės priemonės;
                  
               
                     (6)
                  
                  
                     Belgija, Danija, Nyderlandai, Prancūzija, Švedija ir Vokietija turi tiesioginių žvejybos Šiaurės jūroje valdymo interesų. Pasikonsultavusios su Šiaurės jūros patariamąja taryba ir Pelaginių išteklių patariamąja taryba tos valstybės narės 2020 m. gegužės 4 d. Komisijai pateikė bendrą rekomendaciją dėl deleguotojo akto;
                  
               
                     (7)
                  
                  
                     Belgija, Ispanija, Nyderlandai, Portugalija ir Prancūzija turi tiesioginių žvejybos pietvakarių vandenyse valdymo interesų. Pasikonsultavusios su Pietvakarių vandenų patariamąja taryba ir Pelaginių išteklių patariamąja taryba tos valstybės narės 2020 m. gegužės 4 d. pateikė Komisijai bendrą rekomendaciją dėl deleguotojo akto;
                  
               
                     (8)
                  
                  
                     šiuo reglamentu siekiama į vieną bendrą aktą įtraukti galiojančias nuostatas dėl techninių priemonių, kurios anksčiau buvo priimtos kaip Šiaurės jūros ir pietvakarių vandenų išmetimo į jūrą mažinimo planų dalis, ir naujas pasiūlytas technines priemones;
                  
               
                     (9)
                  
                  
                     remdamasis valstybių narių pateikta informacija, Žuvininkystės mokslo, technikos ir ekonomikos komitetas (ŽMTEK) teigiamai įvertino regioninių grupių pateiktus įrodymus, pagrindžiančius į abi bendras rekomendacijas įtrauktas technines priemones (3);
                  
               
                     (10)
                  
                  
                     į šį reglamentą įtrauktos priemonės buvo įvertintos pagal Reglamento (ES) 2019/1241 2 straipsnio 2 dalį ir 10, 15 bei 18 straipsnius. Valstybės narės pateikė įrodymų, kad pasiūlymai atitinka Reglamento (ES) 2019/1241 15 straipsnio 4 ir 5 dalis;
                  
               
                     (11)
                  
                  
                     2020 m. liepos 28 d. dėl bendros rekomendacijos konsultuotasi su Žuvininkystės ekspertų grupe; Europos Parlamento atstovas dalyvavo posėdyje stebėtojo teisėmis;
                  
               
                     (12)
                  
                  
                     bendroje rekomendacijoje, kurią pateikė valdymo interesų Šiaurės jūroje turinčios valstybės narės (toliau – bendra rekomendacija dėl Šiaurės jūros), siūloma į Reglamento (ES) 2019/1241 I priede pateiktą rūšių, kurias draudžiama žvejoti, laikyti laive, perkrauti, iškrauti, sandėliuoti, parduoti, demonstruoti ar siūlyti parduoti, sąrašą įtraukti omarus su apvaisintais ikrais. ŽMTEK išnagrinėjo valstybių narių pateiktus įrodymus ir padarė išvadą, kad jie pakankamai įtikinami šios priemonės įvedimui pagrįsti. ŽMTEK pažymėjo, kad panašių priemonių buvo imtasi kituose rajonuose ir jos davė ilgalaikės ekonominės naudos, nes atsikūrus ištekliams padidėjo iškraunamų omarų kiekis. Todėl siūlomą priemonę reikėtų įtraukti į šį reglamentą;
                  
               
                     (13)
                  
                  
                     bendroje rekomendacijoje dėl Šiaurės jūros siūloma ICES 3a kvadrate esančioje Švedijos išskirtinėje ekonominėje zonoje (IEZ) padidinti europinių omarų mažiausią išteklių išsaugojimą užtikrinantį orientacinį dydį. ŽMTEK pažymėjo, kad, nors konkrečių šiam prašymui pagrįsti reikalingų įrodymų nėra, šia priemone padidinamas mažiausias išteklių išsaugojimą užtikrinantis orientacinis dydis. Taikant tokią priemonę ištekliai bus naudojami mažesniu intensyvumu, o tai bus akivaizdžiai naudinga išteklių išsaugojimui. Todėl siūlomą priemonę reikėtų įtraukti į šį reglamentą;
                  
               
                     (14)
                  
                  
                     bendroje rekomendacijoje dėl Šiaurės jūros taip pat siūloma paprastųjų vilkešerių, sužvejojamų vykdant mėgėjų žvejybą ICES 3a kvadrate ir 4 parajonyje, mažiausią išteklių išsaugojimą užtikrinantį orientacinį dydį, nurodytą Tarybos reglamento (ES) 2020/123 (4) 10 straipsnio 5 dalyje, suderinti su verslinei žvejybai taikomu šių žuvų mažiausiu išteklių išsaugojimą užtikrinančiu orientaciniu dydžiu. ŽMTEK savo Ataskaitoje 20–04 pažymėjo, kad mėgėjų žvejyba prisideda prie bendro mirtingumo dėl žvejybos, todėl verslinei žvejybai nustatyto mažiausio išteklių išsaugojimą užtikrinančio orientacinio dydžio taikymas taip pat ir mėgėjų žvejybai yra tinkama valdymo priemonė. Todėl siūlomą priemonę reikėtų įtraukti į šį reglamentą;
                  
               
                     (15)
                  
                  
                     bendroje rekomendacijoje dėl Šiaurės jūros taip pat siūloma toliau taikyti kai kurias papildomas technines priemones, dėl kurių 2011 (5) ir 2012 m. (6) susitarė Sąjunga ir Norvegija. Kai kurios iš šių konkrečių techninių priemonių jau įtrauktos į Reglamento (ES) 2019/1241 V priedą, kitos pagal Reglamento (ES) Nr. 1380/2013 15 straipsnio 5 dalies a punktą 2019–2021 metams įtrauktos į Komisijos deleguotąjį reglamentą (ES) 2019/2238 (7). Tomis žvejybai arba rūšims, kurioms taikomas įpareigojimas iškrauti laimikį, skirtomis priemonėmis siekiama padidinti žvejybos selektyvumą ir sumažinti nepageidaujamą laimikį ir jos turėtų būti įtrauktos į Reglamento (ES) 2019/1241 V priedą. Todėl tas priemones reikėtų įtraukti į šį reglamentą;
                  
               
                     (16)
                  
                  
                     bendroje rekomendacijoje dėl Šiaurės jūros taip pat siūloma leisti toliau naudoti tinklus „SepNep“, kuriuos leista naudoti Deleguotuoju reglamentu (ES) 2019/2238. ŽMTEK padarė išvadą, kad pateikta informacija yra išsami ir įtikinama ir kad pateikta tinklų „SepNep“ veiksmingumą patvirtinančių įrodymų. Tą įtaisą ŽMTEK išanalizavo ankstesniais metais ir išvada dėl jos tebegalioja (8). Remdamasis pateikta informacija ŽMTEK taip pat padarė išvadą, kad tinklai „SepNep“ atitinka Reglamento (ES) 2019/1241 15 straipsnio 5 dalį, nes pagal specializuotajai norveginių omarų žvejybai nustatytas technines nuostatas gali būti laikomi lygiaverčiu selektyvumo didinimo įtaisu, taigi selektyvumo standartų nepablogins. Todėl tą priemonę reikėtų įtraukti į šį reglamentą;
                  
               
                     (17)
                  
                  
                     bendroje rekomendacijoje dėl Šiaurės jūros taip pat siūloma įvesti sezoninį europinių omarų verslinės ir mėgėjų žvejybos draudimą ICES 3a kvadrate esančioje Švedijos IEZ. ŽMTEK išnagrinėjo valstybių narių pateiktus įrodymus ir pažymėjo, kad, nors konkrečios patvirtinamosios informacijos, kuria remiantis būtų įmanoma kiekybiškai įvertinti galimą šios priemonės naudą, nepateikta, ją taikant sumažės mirtingumas dėl žvejybos, todėl, derinama su kitomis siūlomomis priemonėmis, ji greičiausiai turės teigiamą poveikį omarų ištekliams. Todėl siūlomą priemonę reikėtų įtraukti į šį reglamentą;
                  
               
                     (18)
                  
                  
                     bendroje rekomendacijoje dėl Šiaurės jūros siūloma ICES 3a kvadrate esančioje Švedijos išskirtinėje IEZ uždrausti žvejoti omarus kitais įrankiais nei bučiai. ŽMTEK padarė išvadą, kad nors konkrečios patvirtinamosios informacijos, kuria remiantis būtų įmanoma kiekybiškai įvertinti galimą šios priemonės naudą, nepateikta, kituose rajonuose taikytas draudimas naudoti žiauninius tinklus omarams ir paprastiesiems langustams žvejoti turėjo teigiamą poveikį, todėl tikėtina, kad priemonė bus naudinga omarų ištekliams. Todėl šią priemonę reikėtų įtraukti į šį reglamentą;
                  
               
                     (19)
                  
                  
                     valdymo interesų pietvakarių vandenyse turinčių valstybių narių pateiktoje bendroje rekomendacijoje (toliau – bendra rekomendacija dėl pietvakarių vandenų) siūloma palikti galioti mažiausią išteklių išsaugojimą užtikrinantį dydį, šiuo metu Komisijos deleguotajame reglamente (ES) Nr. 1394/2014 (9) nustatytą paprastosioms stauridėms, sužvejotoms vykdant mažos apimties žvejybą ICES 8c kvadrato ir 9 parajonio regione, kuriame vykdoma žvejyba tinklais „xávega“. ŽMTEK, remdamasis savo ankstesniu teigiamu šios priemonės įvertinimu, padarė išvadą (10), kad, laikantis bendroje rekomendacijoje išdėstytų sąlygų, pasiūlymas neturėtų pakeisti nusistovėjusio išteklių naudojimo modelio. Kadangi sąlygos šiame prašyme nepasikeitė ir ŽMTEK pažymėjo, kad naudojimo modelis laikėsi stabilus bent 20 metų, tą priemonę reikėtų įtraukti į šį reglamentą;
                  
               
                     (20)
                  
                  
                     bendroje rekomendacijoje dėl pietvakarių vandenų siūloma toliau išvardytų rūšių žuvų, sužvejojamų vykdant mėgėjų žvejybą pietvakarių vandenyse, mažiausią išteklių išsaugojimą užtikrinantį orientacinį dydį suvienodinti su verslinei žvejybai taikomu mažiausią išteklių išsaugojimą užtikrinančiu orientaciniu dydžiu: juodadėmių menkių, ledjūrio menkių, sidabrinių polakų, europinių jūrinių lydekų, megrimų, paprastųjų jūrų liežuvių, jūrinių plekšnių, paprastųjų merlangų, paprastųjų molvų, melsvųjų molvų, atlantinių skumbrių, atlantinių silkių, paprastųjų stauridžių, europinių ančiuvių ir europinių sardinių. Bendroje rekomendacijoje siūloma padidinti mėgėjų žvejybai taikomus atlantinių menkių, raudonpelekių pagelų ir paprastųjų vilkešerių mažiausius išteklių išsaugojimą užtikrinančius orientacinius dydžius. ŽMTEK išanalizavo pateiktus įrodymus ir padarė išvadą (11), kad mėgėjų žvejyba prisideda prie bendro mirtingumo dėl žvejybos, todėl verslinei žvejybai nustatyto mažiausio išteklių išsaugojimą užtikrinančio orientacinio dydžio taikymas taip pat ir mėgėjų žvejybai yra tinkama valdymo priemonė. Todėl šią priemonę reikėtų įtraukti į šį reglamentą;
                  
               
                     (21)
                  
                  
                     taigi, siekiant optimizuoti išteklių naudojimo modelius, padidinti žvejybos įrankių selektyvumą ir sumažinti nepageidaujamą laimikį, valstybių narių pateiktas technines priemones tikslinga priimti;
                  
               
                     (22)
                  
                  
                     šiame reglamente nustatytos priemonės daro tiesioginį poveikį Sąjungos laivų žvejybos sezono planavimui ir atitinkamai ekonominei veiklai, todėl šis reglamentas turėtų įsigalioti iš karto, kai tik bus paskelbtas. Atsižvelgiant į tai, kad tam tikros pagal išmetimo į jūrą mažinimo planus priimtos techninės priemonės nustoja galioti 2020 m. pabaigoje, šis reglamentas turėtų būti taikomas nuo 2021 m. sausio 1 d.,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (ES) 2019/1241 iš dalies keičiamas taip:
            
                        1)
                     
                     
                        I priedas papildomas šiuo punktu:
                        
                                    „q)
                                 
                                 
                                    europinių omarų (Homarus gammarus) patelės su apvaisintais ikrais ICES 3a, 4a ir 4b kvadratuose.“;
                                 
                              
                  
                        2)
                     
                     
                        V priedas iš dalies keičiamas taip:
                        
                                    a)
                                 
                                 
                                    A dalis iš dalies keičiama taip:
                                    
                                                i)
                                             
                                             
                                                į lentelę įrašoma ši eilutė:
                                                
                                                            „Europiniai omarai (Homarus gammarus)
                                                         
                                                         
                                                            90 mm (karapakso ilgis) ICES 3a kvadrate esančioje Švedijos išskirtinėje ekonominėje zonoje“;
                                                         
                                                      
                                          
                                                ii)
                                             
                                             
                                                po lentele įrašomas šis punktas:
                                                
                                                            —
                                                         
                                                         
                                                            
                                                                        „1.
                                                                     
                                                                     
                                                                        Šioje dalyje nurodytas Šiaurės jūroje taikomas paprastųjų vilkešerių (Dicentrarchus labrax) mažiausias išteklių išsaugojimą užtikrinantis orientacinis dydis ir Švedijos išskirtinėje ekonominėje zonoje Skagerako ir Kategato sąsiauriuose (ICES 3a kvadrate) taikomas europinių omarų (Homarus gammarus) mažiausias išteklių išsaugojimą užtikrinantis orientacinis dydis taikomi mėgėjų žvejybai.“;
                                                                     
                                                                  
                                                      
                                          
                              
                                    b)
                                 
                                 
                                    B dalis papildoma šiais punktais:
                                    
                                                —
                                             
                                             
                                                
                                                            „1.3.
                                                         
                                                         
                                                            Nukrypstant nuo lentelėje pateiktų specifikacijų, žvejojant šiaurines paprastąsias krevetes Skagerako sąsiauryje (ICES 3a kvadrate) galima naudoti žuvų sulaikymo įtaisą su sąlyga, kad žvejybos galimybės yra pakankamos priegaudai apimti ir kad žuvų sulaikymo įtaisas:
                                                            
                                                                        —
                                                                     
                                                                     
                                                                        turi viršutinę sekciją, kurios akys kvadratinės ir ne mažesnės kaip 120 mm;
                                                                     
                                                                  
                                                                        —
                                                                     
                                                                     
                                                                        yra ne trumpesnis kaip 3 m ir
                                                                     
                                                                  
                                                                        —
                                                                     
                                                                     
                                                                        yra bent tokio paties pločio kaip rūšiuojamosios grotelės.
                                                                     
                                                                  
                                                      
                                          
                                                —
                                             
                                             
                                                
                                                            1.4.
                                                         
                                                         
                                                            Tralą „SepNep“ (**) pagal šio reglamento I priedą leidžiama naudoti kaip lygiavertį selektyvumo didinimo įtaisą vykdant specializuotąją norveginių omarų (Nephrops norvegicus) žvejybą.
                                                         
                                                      
                                          (**)  Tralas „SepNep“ – tralas su kėtoklėmis,
                                                —
                                             
                                             
                                                pagamintas iš 80–99 +≥ 100 mm dydžio akių tinklo,
                                             
                                          
                                                —
                                             
                                             
                                                prie kurio pritvirtinti keli bent 80–120 mm dydžio akių tralo maišai, prijungti prie tos pačios pailginamosios dalies; viršutinio tralo maišo akys turi būti ne mažesnės kaip 120 mm ir jame turi būti įtaisyta rūšiuojamoji tinklo dalis, kurios akys ne didesnės kaip 105 mm, ir
                                             
                                          
                                                —
                                             
                                             
                                                kuriame taip pat gali būti įtaisytos selektyvumą užtikrinančios grotelės, kurių strypeliai išdėstyti ne mažesniu kaip 17 mm atstumu ir kurios sukonstruotos taip, kad pro jas galėtų išplaukti smulkūs norveginiai omarai.“;
                                             
                                          "
                        
                              
                                    c)
                                 
                                 
                                    C dalis papildoma šiuo punktu:
                                    
                                                „7.
                                             
                                             
                                                Su europinių omarų ištekliais ICES 3a kvadrate susijusios priemonės
                                             
                                          
                                                7.1.
                                             
                                             
                                                ICES 3a kvadrate esančioje Švedijos išskirtinėje ekonominėje zonoje europinius omarus (Homarus gammarus) galima žvejoti tik bučiais (FPO).
                                                Bučiaus kiekvieno skyriaus apatinėje dalyje turi būti bent dvi apskritos ne mažesnio kaip 60 mm skersmens išplaukimo angos. Kitais žvejybos įrankiais atsitiktinai sužvejotų omarų stengiamasi nesužaloti ir jie nedelsiant paleidžiami atgal į jūrą.
                                             
                                          
                                                7.2.
                                             
                                             
                                                ICES 3a kvadrate esančioje Švedijos išskirtinėje ekonominėje zonoje draudžiama žvejoti, laikyti laive, perkrauti ir iškrauti europinius omarus (Homarus gammarus):
                                                
                                                            a)
                                                         
                                                         
                                                            vykdant verslinę žvejybą nuo sausio 1 d. iki pirmo pirmadienio po rugsėjo 20 d.;
                                                         
                                                      
                                                            b)
                                                         
                                                         
                                                            vykdant mėgėjų žvejybą nuo gruodžio 1 d. iki pirmo pirmadienio po rugsėjo 20 d.
                                                         
                                                      Šiais laikotarpiais atsitiktinai sužvejotų europinių omarų stengiamasi nesužaloti ir jie nedelsiant paleidžiami atgal į jūrą.“;
                                             
                                          
                              
                  
                        3)
                     
                     
                        VII priedo A dalis iš dalies keičiama taip:
                        
                                    a)
                                 
                                 
                                    7 išnašos pirmas sakinys pakeičiamas taip:
                                    „5 % Ispanijai ir Portugalijai skirtų paprastųjų stauridžių (Trachurus spp.) žvejybos ICES 8c kvadrate ir 9 parajonyje kvotų yra taikomas 12 cm mažiausias išteklių išsaugojimą užtikrinantis orientacinis dydis. Neviršijant tos 5 % ribos, ICES 9a kvadrate vykdant smulkiąją žvejybą kranto traukimaisiais tinklais „xávega“, 1 % Portugalijos kvotos gali sudaryti mažesnio nei 12 cm dydžio žuvys.“;
                                 
                              
                                    b)
                                 
                                 
                                    po lentele įrašomas šis punktas:
                                    
                                                „1.
                                             
                                             
                                                Šioje dalyje nurodyti juodadėmių menkių (Melanogrammus aeglefinus), ledjūrio menkių (Pollachius virens), sidabrinių polakų(Pollachius pollachius), europinių jūrinių lydekų(Merluccius merluccius), paprastųjų megrimų (Lepidorhombus spp.), paprastųjų jūrų liežuvių (Solea spp.), jūrinių plekšnių (Pleuronectes platessa), paprastųjų merlangų (Merlangius merlangus), paprastųjų molvų (Molva molva), melsvųjų molvų (Molva dipterygia), atlantinių skumbrių (Scomber spp.), atlantinių silkių(Clupea harengus), paprastųjų stauridžių (Trachurus spp.), europinių ančiuvių (Engraulis encrasicolus) ir europinių sardinių (Sardina pilchardus) mažiausi išteklių išsaugojimą užtikrinantys orientaciniai dydžiai taikomi mėgėjų žvejybai pietvakarių vandenyse. Tačiau ICES 8 parajonyje vykdomai mėgėjų žvejybai taikomi šie išvardytų rūšių žuvų mažiausi išteklių išsaugojimą užtikrinantys orientaciniai dydžiai:
                                                
                                                            Atlantinės menkės (Gadus morhua)
                                                         
                                                         
                                                            42 cm
                                                         
                                                      
                                                            Raudonpelekiai pagelai (Pagellus bogaraveo)
                                                         
                                                         
                                                            40 cm
                                                         
                                                      
                                                            Paprastieji vilkešeriai (Dicentrarchus labrax)
                                                         
                                                         
                                                            42 cm“
                                                         
                                                      
                                          
                              
                  
         
            2 straipsnis
            Įsigaliojimas ir taikymas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2021 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. rugpjūčio 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 198, 2019 7 25, p. 105.
         
            (2)  2013 m. gruodžio 11 d. Europos Parlamento ir Tarybos reglamentas (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (OL L 354, 2013 12 28, p. 22).
         
            (3)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf, p. 165–169 (Šiaurės jūra) ir p. 219–220 (pietvakarių vandenys).
         
            (4)  2020 m. sausio 27 d. Tarybos reglamentas (ES) 2020/123, kuriuo 2020 metams nustatomos tam tikrų žuvų išteklių ir žuvų išteklių grupių žvejybos galimybės, taikomos Sąjungos vandenyse žvejojantiems laivams ir kai kuriuose Sąjungai nepriklausančiuose vandenyse žvejojantiems Sąjungos žvejybos laivams (OL L 25, 2020 1 30, p. 1).
         
            (5)  Norvegijos ir Europos Sąjungos žvejybos srities atstovų konsultacijų dėl žvejybos reguliavimo Skagerako ir Kategato sąsiauriuose 2012 m. suderintas protokolas.
         
            (6)  2012 m. liepos 4 d. Europos Sąjungos ir Norvegijos žvejybos srities atstovų konsultacijų dėl išmetimo į jūrą draudimo ir kontrolės priemonių įgyvendinimo Skagerako sąsiaurio rajone suderintas protokolas.
         
            (7)  2019 m. spalio 1 d. Komisijos deleguotasis reglamentas (ES) 2019/2238, kuriuo nustatomos išsamios įpareigojimo iškrauti laimikį, sužvejotą vykdant tam tikrą demersinių išteklių žvejybą Šiaurės jūroje, įgyvendinimo 2020–2021 m. nuostatos (OL L 336, 2019 12 30, p. 34).
         
            (8)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (9)  2014 m. spalio 20 d. Komisijos deleguotasis reglamentas (ES) Nr. 1394/2014, kuriuo nustatomas tam tikros pelaginių žuvų žvejybos Pietvakarių vandenyse žuvų išmetimo į jūrą mažinimo planas (OL L 370, 2014 12 30, p. 31).
         
            (10)  https://stecf.jrc.ec.europa.eu/documents/43805/1471816/STECF+16-10+-+Evaluation+of+LO+joint+recommendations.pdf, p. 86–87.
         
            (11)  https://stecf.jrc.ec.europa.eu/documents/43805/2660523/STECF+PLEN+20-01.pdf, p. 154–155.
      
      
         
            PRIEDAS
            Žvejybos įrankio „SepNep“ specifikacijos
            
               
            .tifViršutinis tralo maišas (žuvims skirtas tralo maišas)
            
                        •
                     
                     
                        Mažiausia akies anga – 120 mm (tarp mazgų)
                     
                  
                        •
                     
                     
                        Ilgiausia žiedinė akių eilė – 80 akių (įskaitant kraštus)
                     
                  Apatinis tralo maišas (omarams skirtas tralo maišas)
            
                        •
                     
                     
                        Mažiausia akies anga – 80 mm (tarp mazgų)
                     
                  
                        •
                     
                     
                        Ilgiausia žiedinė akių eilė – 110 akių (įskaitant kraštus)
                     
                  Atskiriamoji sekcija
            
                        •
                     
                     
                        Atskiriamoji sekcija turi būti pritvirtinta išilgai viso tralo tinklinio audeklo, kad vienintelis kelias žuvims arba omarams patekti į apatinę tralo dalį būtų pro sekcijos akis. Didelius individus sekcija turėtų nukreipti į viršutinio tralo maišo angą. Sekcijos pradžia turėtų būti sujungta su tralo sėdžia.
                     
                  
                        •
                     
                     
                        Didžiausia akies anga – 105 mm (tarp mazgų)
                     
                  
                        •
                     
                     
                        Mažiausias sekcijos ilgis – 100# akių
                     
                  
                        •
                     
                     
                        Didžiausias sekcijos galo plotis – 16# akių
                     
                  
                        •
                     
                     
                        Sekcijos priekis turėtų būti ne platesnis kaip 88 % tralo pločio. Tai prilygsta, pvz., 2 sekcijos akių (105 mm) ir 3 tralo akių (80 mm) santykiui.
                        
                                    o
                                 
                                 
                                    Sekcijos veiksmingumui užtikrinti rekomenduojama, kad ji būtų dvigubo mazgo ir iš „Dyneema“ pluošto.
                                 
                              
                                    o
                                 
                                 
                                    Po sekcija pritvirtintos plūdės pakelia priekinę jos dalį ir taip padeda veiksmingiau atsijoti omarus.
                                 
                              
                  Grotelės (neprivaloma)
            
                        •
                     
                     
                        Visas tralo maišo arba prailginamosios dalies tinklinis audeklas turi būti iš visų kraštų be tarpų sujungtas su grotelėmis, kad į apatinį tralo maišą būtų galima patekti tik pro viršutines grotelių angas.
                     
                  
                        •
                     
                     
                        Mažiausias tarpas tarp strypų – 17 mm.
                     
                  
                        •
                     
                     
                        Grotelių kampas turėtų būti 40–90 laipsnių, rekomenduojama 45 laipsnių.
                     
                  
                        •
                     
                     
                        Į apatinį tralo maišą turėtų būti patenkama pro viršutinę grotelių dalį.
                     
                  
                        •
                     
                     
                        Vertikalios grotelių angos į apatinį tralo maišą ilgis turėtų sudaryti ne daugiau kaip 35 % bendro vertikalių angų tarp strypų ir angos į apatinį tralo maišą ilgio.
                     
                  
                        •
                     
                     
                        Pasunkinti uždangos lynai (72 g/m, 6 mm skersmens) turi būti pritvirtinti prie prailginamosios dalies viršutinės dalies arba prie tralo maišo ne arčiau kaip per 4 akis iki grotelių apatinės dalies.
                     
                  
                        •
                     
                     
                        Pasunkinti uždangos lynai turėtų būti ilginami, kol ištempiami pro apatinius grotelių strypus.